GRAN ÈXIT DE LA PRIMERA EDICIÓ DE LA JORNADA BARCELONA MANAGEMENT SPRING MEETING
Andreu Mas-Colell, conseller d'Economia de la Generalitat
de Catalunya, ha inaugurat la primera edició d'aquesta jornada davant
d'un auditori de més de 200 directius
Barcelona, 7 d'abril del 2011- Andreu Mas-Colell,
conseller d'Economia i Coneixement de la Generalitat de Catalunya, ha inaugurat
la primera edició del Barcelona Management Spring Meeting.
Coorganitzada per l'Associació Espanyola de Directius (AED), el Club
Excelencia en Gestión i l'IDEC-Universitat Pompeu Fabra, aquesta primera
jornada ha aconseguit un gran èxit de convocatòria, ja que ha
reunit més de 200 directius d'empreses de tot Espanya.
En al seva intervenció, Mas-Colell ha apostat per
la necessitat de fer front comú en moments com els que vivim i d'apel·lar
els interessos comuns de totes les administracions. El conseller ha aprofitat
l'ocasió per transmetre un missatge de confiança.
A continuació, s'han celebrat una sèrie de debats interessants
que han comptat amb la participació de ponents com Juan María
Nin, director general de La Caixa; Juan Soto, president
d'honor de Hewlett Packard España; Rosa María García,
expresident de Microsoft Western Europe i Pedro Navarrete, vicepresident
sènior de SONY Europa, entre d'altres.
Nin ha interpel·lat la funció directiva a
afrontar la gestió de les organitzacions des de la humilitat i a assumir
el valor que aporten les noves generacions més adaptades a l'entorn
canviant en què vivim.
Rosa María García ha apostat per la capacitat
innovadora d'Espanya, que necessita ser canalitzada convenientment per donar
els seus fruits en una conjuntura en transformació constant.
Navarrete ha fet referència a la situació actual
que viu el Japó i ha destacat l'esperança com el factor diferencial
entre error i fracàs, així com la seva capacitat de tirar endavant.
L'objectiu del Barcelona Management Spring Meeting és
obrir un nou fòrum de debat de referència sobre els reptes i
les tendències de futur de la gestió empresarial. Aquesta jornada
congregarà anualment a Barcelona els actors principals del management empresarial